b'\n_START_ARTICLE_\nAmatersko radiogionometriranje\n_START_PARAGRAPH_\nAmaterska radiogoniometrija (Amateur Radio Direction Finding) ali prvotno Lov na lisico (Fox hunting) je radioamaterska tehni\xc4\x8dno - \xc5\xa1portna disciplina. Cilj tekmovalcev je s pomo\xc4\x8djo posebnih sprejemnikov (RX) z usmerjeno anteno (radiogionometri) v \xc4\x8dim kraj\xc5\xa1em \xc4\x8dasu na tekmovalnem podro\xc4\x8dju odkriti skrite oddajnike (TX). Ta \xc5\xa1port zdru\xc5\xbeuje tehniko, orientacijo in gibanje._NEWLINE_Tekmuje se na dveh frekven\xc4\x8dnih obmo\xc4\x8djih in sicer 3,5 MHz in 144 MHz._NEWLINE_Oddajnikov za iskati je 5 + cilj - FAR (svetilnik). Tekmovalci i\xc5\xa1\xc4\x8dejo dolo\xc4\x8deno \xc5\xa1tevilo oddajnikov. To je odvisno od kategorije. Vsak oddajnik oddaja 1 minuto razen svetilnika, ki oddaja konstantno ves \xc4\x8das. Svetilnik je tudi najmo\xc4\x8dnej\xc5\xa1i oddajnik, ki bi se ga naj sli\xc5\xa1alo po celotnem obmo\xc4\x8dju tekmovanja. Postavljen je na cilju, ter tako vodi tekmovalca na cilj. Vsak oddajnik (TX) se identificira v morsejevi abecedi z nizom OM in \xc5\xa1tevilom kratkih piskov, ustrezno \xc5\xa1tevilki oddajnika. Tako oddajajo:_NEWLINE_TX 1 --- -- . ( M O E )_NEWLINE_TX 2 --- -- .. ( M O I )_NEWLINE_TX 3 --- -- ... ( M O S )_NEWLINE_TX 4 --- -- .... ( M O H )_NEWLINE_TX 5 --- -- ..... ( M O 5 )_NEWLINE_svetilnik --- -- ( M O )_NEWLINE__NEWLINE_Tekmovalec se sam odlo\xc4\x8da za vrstni red. Poleg sprejemnika je \xc5\xa1e za\xc5\xbeelen kompas in pisalo, od organizatorja pa se dobi zemljevid in karton oz. sport ident \xc4\x8dip. Odlo\xc4\x8da se tudi, kako hitro se bo gibal po terenu in katere poti bo izbiral. Lahko te\xc4\x8de, lahko pa se tudi sprehaja. Temu primeren je tudi kon\xc4\x8dni \xc4\x8das. Za vodenje/dokaz najdenih lisic se lahko uporablja karton z luknjalnikom ali \xc5\xa1tampiljko, oz sportIdent \xc4\x8dip. S pomo\xc4\x8djo \xc4\x8dipa lahko tekmovalec na cilju dobi informacije o \xc4\x8dasih in vrstnem redu lisic. Tako se tudi lahko primerjajo tekmovalci, kdo je bil kje hitrej\xc5\xa1i ali po\xc4\x8dasnej\xc5\xa1i._NEWLINE_Na zemljevidu sta ozna\xc4\x8deni obmo\xc4\x8dji, kjer lisic ni. To sta \xc5\xa1tart (750m) in cilj (400 m). Lisice morajo biti oddaljene med sabo vsaj 400m. Minimalna (zra\xc4\x8dna) razdalja je dolo\xc4\x8dena s postavitvijo oddajnikov (TX) in katergorije. Dejanska razdalja pa je odvisna od odlo\xc4\x8ditev tekmovalcev. Le ta je ve\xc4\x8dja od minimalne. Tudi vi\xc5\xa1inska razlika mora biti v dolo\xc4\x8denih mejah._NEWLINE_Tekme se odvijajo po celotni dr\xc5\xbeavi. Koledar se lahko najde na spodnji povezavi. Tekme se odvijajo tudi v sosednjih dr\xc5\xbeavah Avstriji, Hrva\xc5\xa1ki in Mad\xc5\xbearski._NEWLINE__NEWLINE_Kategorije so:_NEWLINE_M19 4 TX (pionirji in mladinci)_NEWLINE_M21 5 TX (seniorji)_NEWLINE_M40, M50 4 TX (veterani)_NEWLINE_M60, M70 3 TX (Starej\xc5\xa1i veterani)_NEWLINE_W19, W21, W35, W50, W60 4TX (\xc5\xbeenske)_NEWLINE__NEWLINE_Slovensko ime za ARDF je ARG (Amatersko radio goniometriranje).'